laion/Wikipedia-Exotic huggingface dataset:
תסמונת חידוש הזנה

תסמונת חידוש הזנה (Refeeding Syndrome) היא תסמונת המתבטאת בסיבוכים מטבוליים וקליניים, המתרחשים בעקבות הזנה מהירה ועודפת לאחר מצב הרעבה או צום ממושך. התופעות שעלולות להתרחש כוללות בין השאר יתר לחץ דם, בצקות, כבד שומני, אי ספיקת לב, סיבוכים נוירולוגיים ואף מוות. התסמונת מתרחשת 24–72 שעות לאחר תחילת ההזנה. בזמן צום או רעב יש ירידה בהפרשת האינסולין בגוף וכן ירידה בפעילות משאבות נתרן-אשלגן. נוצר מחסור של מים, ויטמינים ומינרלים. כאשר ההזנה מתחדשת, הגלוקוז נספג מהמעיים לדם, וכתגובה לכך מופרש אינסולין. האינסולין מכניס את הגלוקוז, אשלגן, מגנזיום וזרחן לתאי הגוף, והרמה שלהם בדם יורדת. זהו מצב מסוכן שיכול לגרום לתסמיני התסמונת. כדי לשמור על הלחץ האוסמוטי הגוף מתחיל באצירה של נתרן ונוזלים. בנוסף, הפעלה מחדש של המסלולים המטבוליים הקשורים בפחמימות מעלה את דרישת הגוף לתיאמין, קופקטור הנחוץ לפעילות אנזימים בתא. אנשים שנמצאים בסיכון לפתח את התסמונת הם אנשים שהיו במצב הרעבה או צום ממושך. ביניהם: לוקים באנורקסיה נרבוזה קשישים חולים במצב של תת תזונה חולים אונקולוגיים חולים במחלות הפוגעות במערכת העיכול אלכוהוליסטים פדויי שבי וחטיפה שובתי רעב כדי למנוע את תסמונת חידוש ההזנה, יש לאתר את החולים שנמצאים בסיכון לפתח את התסמונת. לאחר מכן יש להתחיל את ההזנה באופן הדרגתי, כך שבהתחלה נותנים כמויות מזון קטנות ומעלים בהדרגה. לרוב יש לתת תוספת של תיאמין. במידה ויש חסר בזרחן, אשלגן או מגנזיום יש לתת תוסף שלהם לפני תחילת ההזנה. במשך ההזנה יש להעלות בהדרגה את כמות המזון תוך ניטור הרמות של האלקטרוליטים בדם ונתינת תוסף במידת הצורך. לאחר שהחולה מתייצב יש להמשיך בהדרגה עד לכמויות המזון הרגילות. מחקר הרעב בגטו ורשה L.V.R. Khan.J.Ahmed.S.Khan, J.MacFie, "Refeeding Syndrome: a Literature Review", Gastroenteroi Res Pract, 2011 אבחון וטיפול בתסמונת חידוש ההזנה בחולים מאושפזים, באתר ההסתדרות הרפואית לורן בן יהודה, תסמונת ההזנה מחדש (רפידינג), אתר 'דוקטור אפי' Elissa Rosen, Neeru Bakshi, Ashlie Watters, Hugo R. Rosen, Philip S. Mehler, Hepatic Complications of Anorexia Nervosa, Digestive Diseases and Sciences 62, 2017-11, עמ' 2977–2981 doi: 10.1007/s10620-017-4766-9 (באנגלית) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ג'ורג' הודג'סון

ג'ורג' ריצ'י הודג'סון (באנגלית: George Ritchie Hodgson;‏ 12 באוקטובר 1893 - 1 במאי 1983) היה שחיין קנדי, אלוף אולימפי בעל 2 מדליות זהב ושיאן עולם. היה לשחיין הקנדי הראשון שזכה במדליית זהב בשחייה עד אולימפיאדת לוס אנג'לס (1984). הודג'סון נולד במונטריאול. במשחקי האימפריה הבריטית שנערכו בשנת 1911 זכה הודג'סון במדליית זהב במשחה ל-1 מייל. בין השנים 1910–1912 הודג'סון לא הפסיד בשום משחה הן בקנדה והן בארצות הברית. באולימפיאדת סטוקהולם (1912) זכה הודג'סון בשתי מדליות זהב, במשחה ל-400 מטר חופשי בשיא עולם חדש של 5:24.4 דקות, לפני ג'ון הטפילד מבריטניה (5:25.8 דקות) והרולד הרדוויק מאוסטרלאסיה (5:31.2 דקות) ובמשחה ל-1500 מטר חופשי בשיא עולם חדש נוסף של 22:00.0 דקות, לפני הטפילד (22:39.0 דקות) והרדוויק (23:15.4 דקות). תוך כדי המשחה ל-1500 מטר הוא שבר גם את שיא העולם ב-1000 יארד, במשחה ל-1000 מטר והמשיך לשיא עולם גם במשחה ל-1 מייל. כבר בשלב המוקדמות הוא קבע שיא עולם חדש של 22:23.0 דקות. שיאו העולמי במשחה ל-1500 מטר החזיק מעמד 11 שנים ונשבר על ידי ארנה בורג משוודיה (21:35.3 דקות). באולימפיאדת אנטוורפן (1920) סיים הודג'סון במקום שמיני במשחה ל-400 מטר חופשי ובמקום תשיעי במשחה ל-1500 מטר חופשי ולא הצליח להגן על תואריו. בשנת 1983 נפטר הודג'סון במונטריאול. בשנת 1968 זכה הודג'סון להכלל בהיכל התהילה הבינלאומי של השחייה.[1] התפתחות שיא העולם במשחה ל-400 מטר חופשי התפתחות שיא העולם במשחה ל-1500 מטר חופשי מדיה וקבצים בנושא ג'ורג' הודג'סון בוויקישיתוף ג'ורג' הודג'סון, באתר הוועד האולימפי הבין-לאומי ג'ורג' הודג'סון, באתר olympedia.org ג'ורג' הודג'סון, באתר אנציקלופדיה בריטניקה (באנגלית) ג'ורג' הודג'סון, באתר "Find a Grave" (באנגלית)
ברית סעדאבאד

ברית סעדאבאד היא הסכם אי-תוקפנות הדדי למשך חמש שנים, אשר נחתם על ידי טורקיה, איראן, עיראק ואפגניסטן ב-8 ביולי 1937. ההסכם נחתם בארמון סעדאבאד בטהראן, ביזמת מלך אפגניסטן, מוחמד זאהיר שאה. ב-25 ביוני 1938 אושררו ההסכמים על ידי המדינות החותמות בטהראן, והברית נכנסה לתוקף. ב-19 ביולי 1938 נרשם ההסכם על ידי חבר הלאומים. ההסכם נחתם בעידוד מערבי מתוך מגמה ליצור ברית מזרח תיכונית איסלמית פרו-מערבית. מבחינת עיראק, נחתם ההסכם בעת שלטונו קצר הימים של השליט הצבאי בכר סדקי, שהיה כורדי, בעוד שראש ממשלתו חכמת סוליימן היה תורכמני. שני אישים אלו נתפסו כפועלים כנגד המגמות הפאן ערביות שרווחו בפוליטיקה העיראקית. חוגים נרחבים בעיראק הצטערו על פירוק האימפריה העות'מאנית וחיפשו לה תחליף. חתימת ההסכם התאפשרה לאחר פתרון סכסוך הגבולות עם טורקיה בעניין מוסול. מבחינת טורקיה היה ההסכם המשך למדיניות חוץ ששאפה להגיע להסכמים עם המדינות השכנות, וההסכם נוסח בדומה להסכם דומה שנחתם ב-1934 בין טורקיה ובין יוון, יוגוסלביה ורומניה. ההסכם לא הועמד מעולם במבחן, ולמעשה נשאר בגדר אות מתה. תוקפו הוארך אוטומטית לחמש שנים נוספות ב-1943, שכן איש מהצדדים לא הודיע על רצונו באי הארכת ההסכם. בשלב זה היו הן עיראק והן איראן תחת כיבוש בריטניה (איראן נכבשה על ידי כוח בריטי - סובייטי), ולא ניהלו מדיניות חוץ עצמאית. טקסט של נוסח הברית י. שמעוני, מדינות ערב, פרקי היסטוריה מדינית, הוצאת עם עובד, 1994, עמ' 198 חגי ארליך, המזרח התיכון בין מלחמות העולם, כרך ב', הוצאת האוניברסיטה הפתוחה, עמ' 142
בחירות 2005

האם התכוונתם ל... הבחירות הכלליות בבריטניה 2005 הבחירות הכלליות בגרמניה 2005 הבחירות הכלליות בגרינלנד 2005 הבחירות הפרלמנטריות ביפן 2005 הבחירות הפרלמנטריות בתאילנד 2005 הבחירות ליושב ראש הרשות הפלסטינית (2005) הבחירות לרשויות המקומיות ברשות הפלסטינית (2004–2005)
בחירות 2004

האם התכוונתם ל... הבחירות המקדימות לנשיאות ארצות הברית 2004 הבחירות לנשיאות ארצות הברית 2004 הבחירות לנשיאות רוסיה 2004 הבחירות לרשויות המקומיות ברשות הפלסטינית (2004–2005) הבחירות ללוק סבהה (2004)
ג'יימס, מלך סקוטלנד

האם התכוונתם ל... ג'יימס הראשון, מלך סקוטלנד ג'יימס השני, מלך סקוטלנד ג'יימס השלישי, מלך סקוטלנד ג'יימס הרביעי, מלך סקוטלנד ג'יימס החמישי, מלך סקוטלנד ג'יימס השישי, מלך סקוטלנד ג'יימס השביעי, מלך סקוטלנד
בחירות 2000

האם התכוונתם ל... בחירות 2000 לנשיאות ישראל הבחירות הפרלמנטריות ביפן 2000 הבחירות למושל סנקט פטרבורג (2000) הבחירות לנשיאות ארצות הברית 2000 הבחירות לנשיאות רוסיה 2000
פרובאנס-אלפ-קוט ד'אזור

פרובאנס-אלפ-קוט ד'אזור (בצרפתית: Provence-Alpes-Côte d'Azur) הוא אחד מ-18 החבלים המנהליים המרכיבים את צרפת. החבל כולל את המחוזות האלפים של פרובאנס עילית, האלפים העליונים, האלפים הימיים, שפך הרון, ואר וווקלוז. בחבל זה מצויים אזור פרובאנס והריביירה הצרפתית. עם הערים הגדולות בחבל, השוכנות ברובן לחוף הים התיכון, נמנות אקס-אן-פרובאנס, אביניון, ניס, קאן, טולון ומרסיי, העיר הגדולה והמרכזית בחבל. אתר האינטרנט הרשמי של פרובאנס-אלפ-קוט ד'אזור (בצרפתית) פרובאנס-אלפ-קוט ד'אזור, ברשת החברתית פייסבוק פרובאנס-אלפ-קוט ד'אזור, ברשת החברתית אקס (טוויטר) פרובאנס-אלפ-קוט ד'אזור, ברשת החברתית אינסטגרם פרובאנס-אלפ-קוט ד'אזור, ברשת החברתית טיקטוק פרובאנס-אלפ-קוט ד'אזור, ברשת החברתית LinkedIn פרובאנס-אלפ-קוט ד'אזור, סרטונים בערוץ היוטיוב פרובאנס-אלפ-קוט ד'אזור, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של צרפת. אתם מוזמנים לתרום לוויקיפדיה ולהרחיב אותו.
אש תמיד

להבה נצחית היא להבה, מנורה או לפיד שבוער לתקופה בלתי מוגבלת. בעבר שמשה אש תמיד לצרכים פולחניים שונים. כיום, ברוב המקרים, הפולחן עבורו משמשת אש תמיד הוא להנצחת אדם או אירוע בעל חשיבות לאומית, או כדי לשמש תזכורת למחויבות למטרה משותפת, כגון שלום בינלאומי. ערך מורחב – מערכת התמיד ביהדות, ישנו ציווי לשמור על אש תמיד על גבי מזבח העולה, ומצווה זו נשמרה במשכן ובבתי המקדש עד חורבנם. בבית המקדש השני אף הוקמה מערכה (ערימת עצים) על המזבח שמטרתה היא שמירת אש תמיד. בתקופה המודרנית נהגו בבתי כנסת רבים להציב אש תמיד סמוך לארון הקודש. אש התמיד היא מסורת ארוכה שנים בתרבויות ודתות רבות. באיראן העתיקה העטר (אש קדושה), שטופח על ידי כהן מסור, ייצג את הרעיון של "ניצוצות אלוהיים" או את אמשה ספנטס (האלים) כפי שהבינו אותם בדת הזורואסטריות. מקורות מצביעים על כך ששלוש "שריפות גדולות" התקיימו בתקופת הממלכה האחמנית הפרסית, שנחשבים להתייחסות המוקדמת ביותר לפרקטיקה של יצירת שרפות קהילתיות שבערו תמיד. בסין, השתמשו לעיתים במנורה נצחית בוערת כאמצעי גלוי של הערצת אב קדמון ונהגו להניח אותה על פני לוח רוחני על מזבח האבות של המשפחה. המונח אש תמיד מתייחס בעיקרו ללהבה המובערת במכוון, אולם יש שהוא מוחל על בעירה טבעיות הנוצרות באמצעות תופעות טבע כגון דליפות גז טבעי, "שריפות כבולות" ושריפות פחם, שכולן יכולות להיות מוצתות תחילה על ידי ברק, פיאזואלקטריות, או פעילות אנושית, ויכולות לבעור אפילו אלפי שנים. בכפר ג'אווה באינדונזיה, הייתה אש תמיד המבוססת על גז טבעי שהוצתה לפני המאה ה-15, ועל אף גשם טרופי ורוחות עזות לא כבתה עד 25 בספטמבר 2020. דוגמה נוספת היא "שער הגיהנום" של דרווזה, הבוער ברצף משנת 1971 ונוצר בטעות בקידוח לחלל תת-קרקעי על ידי גאולוגים סובייטים, והדלקת הבור, תוך מחשבה שהוא יבער מספר ימים בלבד. אש תמיד שבוערת כבר אלפי שנים קיימת ביאנארטאש (אנ') שבדרום מערב טורקיה וכן בשדה הנפט באבא גורגור שבכורדיסטן העיראקית ובהר וינגן (אנ') שבניו סאות' ויילס. בימי קדם בני האדם הזינו את אש התמיד בעץ או בשמן זית. מערכות אש תמיד מודרניות יותר, משתמשות באספקה מוזרמת של בנזין או של גז טבעי. אש התמיד לזכר הנשיא האמריקאי ג'ון קנדי, לאחר ההתנקשות בחייו בשנת 1963, היא ככל הנראה הזיכרון הראשון מהסוג שנבנה לכבודו של אדם אחד ידוע (בניגוד ללהבות לזכר אחד או יותר חיילים אלמונים). לאחר הדלקת האש לזכרו, החלו להשתמש באש תמיד לעיתים קרובות יותר ברחבי העולם, כדי לכבד אנשים בעלי חשיבות לאומית או בינלאומית. בישראל קיימים מספר מוקדים בהם בוערת "אש תמיד". ביניהם ניתן למנות: רחבת משכן הכנסת בירושלים, גלעד לזכר חללי מערכות ישראל כיכר רבין בתל אביב, האנדרטה לזכר יצחק רבין יד ושם בירושלים, אתר לזיכרון והנצחת השואה בישראל יד קנדי בהרי ירושלים, אתר הנצחה לנשיא ארצות הברית ג'ון קנדי קבר רבין בחלקת גדולי האומה הלפיד האולימפי תבשיל תמידי מדיה וקבצים בנושא אש תמיד בוויקישיתוף היסטוריה של פולחן המתים (באנגלית) הערך "אש תמיד", במיקרופדיה תלמודית, באתר ויקישיבה "אֵשׁ תָּמִיד תּוּקַד עַל הַמִּזְבֵּחַ לֹא תִכְבֶה", ספר ויקרא ו', ו'.
שלמה שרגאי

שלמה שרגאי (נולד ב-28 ביוני 1937) הוא כותב ספרי הומור וילדים. שרגאי נולד בפרס ובשנת 1953, כשהיה בן 16 עלה לארץ ישראל והצטרף אל חבורת הנוער בקיבוץ נגבה. ב-1955, כשמלאו לו 18, התגייס לנח"ל המוצנח. בשירותו הצבאי שירת לצד רפאל איתן וגד מנלה בארץ המרדפים. במלחמת ששת הימים שירת במסגרת המילואים בצנחנים, ובמלחמת יום הכיפורים שירת באגד הצליחה (גשר הגלילים של אריק שרון). כן השתתף במלחמת שלום הגליל. במסגרת גרעין הנח"ל, התיישב ותיגבר את קיבוץ להבות הבשן של השומר הצעיר, על קו שביתת הנשק עם סוריה בגליל העליון. עם שחרורו משירות הסדיר בצה"ל, התקבל כחבר בקיבוץ, שם שימש בתפקיד רכז הנוי. ב-1967 העתיק את מקום מגוריו לעיר כפר סבא ולפרנסתו עבד כקבלן עבודות פיתוח וכמעצב גינון, כיועץ, כחשב כמויות וכמפקח לעבודות גינון (מוסמך ובעל תואר טכנאות נוף מטעם משרד העבודה). בהמשך עבד כיועץ לתכנון נוף, השקיה וחישוב כמויות לרשויות מקומיות ולקבלנים פרטיים ופרויקטים לאומיים, כגון דרך ארץ - כביש חוצה ישראל. התנדב מספר שנים בעמותת אנוש בכפר סבא. למד במסגרת האוניברסיטה הפתוחה ובאוניברסיטת בר-אילן פילוסופיה, ספרות וקולנוע. השתתף בסדנאות שירה ופרוזה אצל איל מגד ונתן יונתן, ולמד ספרות ילדים בבית ברל. ב-1998 פרסם את ספר הילדים הראשון שלו, "שבלול". ב-2005 הוציא את "רסיסי הומור" ו"רסיסי חוכמה". ב-2006 הוציא את "יוד הלכה לאיבוד", ספר הומוריסטי ליצירת הנאה חזותית בתהליך רכישת הקריאה עבור ילדים.ב-2020 הוציא את "אוף" והוא ספרו האחרון נכון לעכשיו. 1998 - "שבלול" - (שתי מהדורות) - בסיוע קרן עמו"ס 2005 - "רסיסי הומור" - הוצאת "דני ספרים" 2005 - "רסיסי חוכמה" - הוצאת "דני ספרים" 2006 - "יוד הלכה לאיבוד" - הוצאת "דני ספרים" 2020 - "אוף" שבלול רסיסי הומור רסיסי חוכמה יוד הלכה לאיבוד הספרים של שלמה שרגאי, באתר "סימניה" רשימת הפרסומים של שלמה שרגאי, בקטלוג הספרייה הלאומית שלמה שרגאי, דף שער בספרייה הלאומית
מאהאז'אנגה

מאהאז'אנגה (בצרפתית: Majunga) היא עיר נמל בצפון מדגסקר, על חוף האוקיינוס ההודי, במצר מוזמביק. זה הנמל השני בחשיבותו אחרי טומאסינה. מאהאז'אנגה היא בירת המחוז הנושא את אותו שם ובירת חבל בואני. בעיר מתגוררים, לפי הערכה משנת 2013, 220,000 תושבים. בעיר ישנה קהילה מוסלמית גדולה, דבר שהוביל לתסיסה חברתית בשנת 1977. בעיר יש שדה תעופה המקשר אותה לקומורו ולמיוט. העיר ממוקמת בסמוך לשפך נהר בטסיבוקה הזורם לתוך מפרץ בומבטוקה באמצעות דלתה רחבה. העיר נוסדה על ידי כ-200 סוחרים הודים בשנות ה-80 של המאה ה-19. מדיה וקבצים בנושא מאהאז'אנגה בוויקישיתוף מאהאז'אנגה, באתר אנציקלופדיה בריטניקה (באנגלית) ערך זה הוא קצרמר בנושא יישובים באפריקה. אתם מוזמנים לתרום לוויקיפדיה ולהרחיב אותו.
דנה זקס

דנה זקס (נולדה ב-9 בינואר 1987) היא עיתונאית ושחקנית ישראלית. דנה זקס נולדה וגדלה בעפולה. מאז ימי בית הספר עוסקת במוזיקה ובתיאטרון. למדה במגמת מצטיינים בתיכון אורט עפולה. לפני שירותה הצבאי שהתה בשנת שירות בארצות הברית במסגרת התוכנית "שותפות 2000" של הסוכנות היהודית. בצה"ל שירתה כמדריכת חי"ר - "אכזריות" (נגמ"ש כבד) וסימולטור ירי. לאחר שחרורה למדה במשך שנה בבית הספר הגבוה לאמנויות הבמה "בית צבי". בוגרת תואר ראשון בתיאטרון, עם דגש על לימודי משחק, באוניברסיטת תל אביב. במקביל ללימודים עבדה עם ילדים כמפעילת ימי הולדת לגיל הרך, מפעילת תיאטרון סיפור ומדריכת חוגי תיאטרון ודרמה. למדה בקורס משחק מול מצלמה, קורס משחק בשיטת צ'אבק ופיתוח קול. במסגרת פסטיבל "סמול במה" שיחקה בהצגה האינטראקטיבית "עוד שקל אחד אני בהודו". בפסטיבל צו קריאה בתיאטרון צוותא שיחקה בהצגה "חלום של גבר" לצד דב רייזר ונולי עומר. הגישה פינה בתוכניתו של גיא לרר "צינור לילה" בערוץ 10. בשנים 2010–2011 זקס שיחקה בתפקיד הראשי בסדרה הקומית "המכשפות משינקין" לצד נלי תגר, בין השחקנים האורחים בסדרה: אסי כהן, דורון עמית, טלי אורן וניסו שליו. את הסדרה יצרו סם לביא וצחי רפפורט. השתתפה בפרסומות לפאנטה, מקדונלד'ס, פרימור, מסטיק מאסט ופרומו לערוץ הקניות. בספטמבר 2012 היא שיחקה בהצגה "של מי החיים האלה בעצם?" בתיאטרון הלאומי הבימה. ההצגה הוצגה לראשונה בתיאטרון אוניברסיטת תל אביב. השתתפה באירוע ׳חשיפה 2013׳ של ארגון השחקנים שח"ם, שהוצג בצוותא, בבימויו של ניר ברגמן בשנת 2013. שיחקה בתפקיד שירלי בסדרה "אבודים באסיה", ששודרה ביס קומדי בשנת 2013. בשנת 2013 עבדה בעיתון הג'רוזלם פוסט לייט בתור עורכת משנה וכתבת תרבות ולייף סטייל. נכון לשנת 2015 היא עורכת את אתר "R1" מבית ידיעות אחרונות. בשנת 2016 מונתה לתפקיד העורכת הראשית של מגזין הנוער המוביל במדינה, "ראש אחד". בשנת 2018 מונתה לתפקיד סגנית עורך אתר פנאי פלוס Pplus מבית ynet. ב-2015 נישאה למדען גיל אזולאי. השניים הורים לבן, לביא, ומתגוררים באזור המרכז. דנה זקס, במיזם "אישים" לתיעוד היצירה הישראלית הסדרה "המכשפות משינקין", בערוץ ביפ באתר mako פספוסים: אסי כהן, טלי אורן, נלי תגר ודנה זקס מאבדים את זה, בערוץ ביפ באתר mako צבי גורן, של מי החיים האלה בעצם-הזכות להחליט, באתר הבמה, 15 באוקטובר 2012
טרנטולה אדומת רגליים מקסיקנית

טרנטולה אדומת רגליים מקסיקנית (שם מדעי: Brachypelma emilia) היא מין של טרנטולה יבשתית קרובה מאוד לטרנטולה אדומת ברכיים מקסיקנית המפורסמת. הקרבה הגנטית מאפשרת למינים להתרבות בינם לבין עצמם, אם כי ברוב המקרים יהיו הצאצאים עקרים. כמו אדומת הברכיים, מדובר בטרנטולה רגועה הנחשבת פופולרית בקרב המגדלים. מדובר בטרנטולה הגדלה באיטיות וכמו במינים רבים מסוג ברכיפלמה ומשפחת הפרווניתיים בכלל, הנקבות יכולות להגיע לגיל מופלג של מספר עשורים. לאדומת רגליים מקסיקנית בוגרת יש גוף כהה, ומפרק הרגל השני שלה הוא בצבע ורוד, אדום או כתום. חלקו העליון של השלד החיצוני שלה בהיר, ובחלקו הקדמי משולש שחור ברור. צבעיה של הטרנטולה ברורים יותר מיד לאחר הנשל. אורך גופה של נקבה בוגרת הוא כ-10 ס"מ, ומוטת רגליה כ-15 ס"מ. משקלה של נקבה בוגרת נע בין 15 ל-16 גרם. כרוב הברכיפלמות, גם מין זה הוא רגוע יחסית, אולי אף יותר מאדומת הברכיים. נתון זה יחד עם צבעיה וגודלה המרשים הופכים אותה לחיית מחמד פופולרית בקרב מגדלים. הטיפול בה נחשב פשוט יחסית, וכמו מרבית הברכיפלמות, היא מוגדרת כטרנטולה המתאימה למגדלים מתחילים. גם כשהיא במצב מצוקה אדומת הרגליים כמעט לעולם לא תנשך אדם, אך תבעט שערות צורבות מבטנה כשהיא חשה מאוימת. מדיה וקבצים בנושא טרנטולה אדומת רגליים מקסיקנית בוויקישיתוף טרנטולה אדומת רגליים מקסיקנית, באתר ITIS (באנגלית) טרנטולה אדומת רגליים מקסיקנית, באתר NCBI (באנגלית) טרנטולה אדומת רגליים מקסיקנית, באתר Animal Diversity Web (באנגלית) טרנטולה אדומת רגליים מקסיקנית, בבסיס הנתונים ARKive (באנגלית) טרנטולה אדומת רגליים מקסיקנית, באתר האנציקלופדיה של החיים (באנגלית) טרנטולה אדומת רגליים מקסיקנית, באתר GBIF (באנגלית) טרנטולה אדומת רגליים מקסיקנית באתר הרשימה האדומה של IUCN
צביקה שטרנפלד

צביקה שטרנפלד (נולד ב-1955) הוא משורר ופסיכולוג ישראלי. צביקה שטרנפלד נולד בוורוצלב, פולין. עם עלייתו ארצה ב-1957 התגורר בקריות. עשור לאחר מכן עזב עם משפחתו את הארץ, לאחר שאביו קיבל משרה בחו"ל. עם סיום לימודיו בהמבורג, כשבידו תעודת בגרות בריטית, נסע שטרנפלד ללמוד רפואה בבריסל. בשנת 1977, לאחר שירותו בצה"ל, נישא לדורית. באותה שנה התחיל ללמוד באוניברסיטת חיפה, והשלים תואר ראשון בלשון עברית ובפסיכולוגיה וכן תואר שני בפסיכולוגיה. כיום הוא עוסק בהנחיית קבוצות ובייעוץ משפחתי וזוגי. עד שנת 2003 היה יו"ר אגודת הסופרים העבריים סניף חיפה. שירתו מאופיינת בהומור, נגיעה ברבדים שונים של האדם ועיסוק בטווח רחב של סוגיות בתחומי הוויה האנושית. שטרנפלד זכה בפרס אקו"ם לשנת 2007 ופרס ראש הממשלה בשנת 2015. כיום הוא מתגורר בחיפה, נשוי ואב לשלושה. בתו הבכורה, מעין, משוררת אף היא. שירים שקטים ברשת ג': יומן מילואים, תל אביב: הוצאת ירון גולן, 1989 המרקיזה מגובארי: שירים, תל אביב: הוצאת הקיבוץ המאוחד, 1992 פרקי החזנות של באך, תל אביב: ספרית פועלים, 1995 פליטים של זמן, ירושלים: הוצאת כרמל, 2003 רקתה של הבדידות: שירים 1977–2007, אחרית דבר: אבידב ליפסקר, תל אביב: קשב לשירה, 2008 מפזר הזכוכית, תל אביב: קשב לשירה, 2009 על סף התיבה, תל אביב: קשב לשירה, 2011 בורו, חיפה: פרדס הוצאה לאור, 2012 אלוהים הוא מכר מהתקופה הסטודנטיאלית, תל אביב: קשב לשירה, 2014 תל-כזאב, תל אביב: קשב לשירה, 2016 צלם הפפראצי של אלוהים, תל אביב: אבן חושן, 2017 לדה, הברבור ואני, תל אביב: אבן חושן, 2018 3,2,1,0, תל אביב: עתון 77, 2022 אחוזת צל מאת ז'אן פולן, קשב לשירה, 2016 - מצרפתית קנטאורים מאת זוזנה גינצ'נקה,הוצאת אבן חושן, 2021 - מפולנית קובי נסים, משורר בגוב תרבויות, על המשמר, י"ח בניסן תשנ"ג, 9 באפריל 1993, עמ' 20. על: צביקה שטרנפלד, המרקיזה מגובארי : שירים (תל אביב : הקיבוץ המאוחד, 1992) מוריה דיין-קודיש, "שטרנפלד, צביקה", לקסיקון הֶקְשֵרִים לסופרים ישראלים (תשע"ד 2014), עמ' 927–928. צביקה שטרנפלד, ב"לקסיקון הספרות העברית החדשה" "מוזיקה ישראלית ושירה עם המשורר צביקה שטרנפלד", שידור מיוחד של רשת ג' וקול יזרעאל במסגרת שבוע הספר, מנחה: ענת שרון-בלייס, אתר ICast. צביקה שטרנפלד באנתולוגיה מקוונת לשירה עברית, באתר של נילי דגן צביקה שטרנפלד, זעמו של האשכנזי, באתר הארץ, 28 ביולי 2015 צביקה שטרנפלד, דף שער בספרייה הלאומית צביקה שטרנפלד, בלקסיקון הספרות העברית החדשה
מדליית שירות המערכה המצטבר

מדליית שירות המערכה המצטבר (באנגלית: Accumulated Campaign Service Medal) היא מדליית מערכה של הממלכה המאוחדת אשר ניתנת לכל מי ששירת בכוחות המזוינים של בריטניה, בתפקידים שונים במשרד הביטחון או כאזרחים אשר מתוקף תפקידם משרתים באותם אזורים. הגרסה הראשונה של המדליה נוסדה בשנת 1994 וניתנה למי ששירת בשירות פעיל למשך תקופה של 1080 ימים, על כל פרק זמן דומה אשר הצטבר הוסף אבזם עלה אלון. ב-1 ביולי 2011 תוקנה זכאות המדליה ונוסדה הגרסה השנייה, גרסה זו קיצרה את תקופת השירות הפעיל לכדי 720 ימים. המדליה מורכבת מדיסק עשוי כסף בקוטר 36 מ"מ. בחלקה הקדמי מוצבת דמותה של המלכה אליזבת', בטבעת סביבה נכתב בראשי תיבות תוארה המלכותי המלא; 'ELIZABETH II DEI GRATIA REGINA FID DEF' (אליבת' השנייה, בחסד אלוהים, מגנת האמונה). מצידה השני של המדליה נכתב למען שירות מערכה מצטבר 'FOR ACCUMULATED CAMPAIGN SERVICE' בארבע שורות נפרדות. מילים אלו מוצגות לרקע ענפי אלון. המדליה תלויה מסרט המורכב מפס סגול שבשני צדדיו פסים ירוקים, ובמרכז פס זהב, בגרסה השנייה של המדליה ישנם שני פסי זהב במרכז. הסרט הוא בעצם סרטו של מדליית שירות המערכה (1962) בתוספת של פס או שני פסי זהב במרכז. תצורה זו נהוגה גם באות העיטור (גרסה מוקטנת של העיטור אשר נענדת באירועים לא פורמליים). במקור נועדה המדליה להוקיר חיילים אשר שירתו מספר פעמים למשך תקופות שירות שונות בצפון אירלנד, שירות זה הוערך על ידי מדליית השירות הכללי של 1962 בתוספת אבזם 'צפון אירלנד' בלבד. הגרסה הראשונה של שנת 1994, הוענקה רטרואקטיבית לכל מי ששירת שירות פעיל מצטבר של 36 חודשים (1080 ימים) החל מה-14 באוגוסט 1969. משרתים במשרה חלקית ברגימנט האירי המלכותי היו צריכים לצבור רק 1000 ימים של שירות פעיל. החל משנת 2008 נכנסה לתוקף הגרסה החדשה של המדליה, אשר תנאי הזכאות שלה הורדו לכדי שירות פעיל מצטבר של רק 24 חודשים (720 ימים). כחלק מהתקנות החדשות הוכללו לא רק המשרתים בכוחות המזוינים, אלא גם משרתים במשרד הביטחון ואזרחים אשר פעלו ועבדו כחלק מפרויקטים של משרד הביטחון. תנאי ראשוני לקבלת המדליה היא הענקה קודמת של מדליית השירות הכללי (1962), או מדליות מערכה נוספות הכוללות את תקופת השירות הנדונה (מדליות מערכה אלו עשויות לעיתים אף להיות מוענקות על ידי מדינות אחרות). עמוד על תנאי הזכאות החדשים באתר משרד הביטחון הבריטי. תיאור העיטור באתר 'אוורד מדלס'. התיקון היה רטרואקטיבי וניתן לכל מי שעמד בתנאי הזכאות החדשה החל מה-1 בינואר 2008.
¡Uno!

¡Uno! (אחד בספרדית) הוא אלבום האולפן התשיעי של הלהקה האמריקאית גרין דיי. האלבום הוא חלק מטרילוגיית האלבומים "¡Uno!, ¡Dos! and ¡Tre!", שיצאו בספטמבר-דצמבר 2012. ¡Uno!, הראשון שבהם, יצא בתאריך 25 בספטמבר 2012. לפי דבריה של הלהקה הטרילוגיה תחזור לשורשי הלהקה. הסינגל הראשון מהאלבום שיצא הוא Oh Love, אשר יצא ב-16 ביולי 2012 והציג סגנון אשר שונה מסגנונה הקודם של הלהקה. לסינגל יצא גם קליפ. שמו של הסינגל השני הוא Kill the DJ אשר גם לו יצא קליפ. לסינגל השלישי, Let Yourself Go, הלהקה הוציאה גם קליפ הופעה. ב-12 בספטמבר 2012 יצא הקליפ לשיר Nuclear Family וב-25 בספטמבר 2012 יצא קליפ לשיר Stay the Night. בשבוע הראשון ליציאתו נמכרו 139,000 עותקים של האלבום. בנוסף, האלבום זכה להיות אלבום כסף בבריטניה. מילות השירים נכתבו על ידי בילי ג'ו ארמסטרונג, המוזיקה לשירים הולחנה על ידי ארמסטרונג, מייק דירנט, וטרה קול. Oh Love יצא כסינגל הראשון מהאלבום. הסינגל יצא לאור ב-16 ביולי 2012. השיר בוצע טרם יציאתו בהופעה סודית של הלהקה, בה בוצעו מספר שירים חדשים. השיר מציג פאנק רוק בשילוב סגנון ה-Power Pop שעד כה לא היה בשימוש בשירי הלהקה. הסגנון די דומה לרוק האלטרנטיבי. מעריצי הלהקה התאכזבו מהסגנון בגלל שהוא שונה מאוד מסגנונה של הלהקה ובגלל שהלהקה הודיעה שהאלבום יחזור לשורשיו ולפי השיר זה לא נראה נכון. בענייני אחרים השיר צלח וסגננו לא אכזב. בתאריך 16 באוגוסט 2012 הוציאה הלהקה את הקליפ לשיר Oh Love. בקליפ נראים חברי הלהקה מנגנים את השיר ומולם יש חבורה של נשים בלבוש חושפני. הקליפ זכה עד כה למעל 47 מיליון צפיות (נכון ל-1 ביוני 2024). Kill the DJ הוא הסינגל השני מהאלבום. הסינגל יצא ב-15 באוגוסט 2012. למרות שהוא הסינגל השני באלבום הוציאה הלהקה את השיר Let Yourself Go לפניו. השיר מציג את הסגנון החדש Power Pop ביחד עם סגנון חדש נוסף בשם דאנס פאנק ובנוסף יש בשיר מעט פאנק רוק, דבר שאכזב את מעריצי הלהקה. לשיר יצא קליפ ב-4 בספטמבר 2012. בתחילת הקליפ רואים את חברי הלהקה נוהגים באופנועים במדבר. אחרי הפזמון הקליפ עובר למסיבה. תחילה חברי הלהקה הולכים בין האנשים ובהמשך הם מנגנים על הבמה. מדיה וקבצים בנושא ¡Uno! בוויקישיתוף אתר האינטרנט הרשמי של ¡Uno! (באנגלית) מידע על האלבום ¡Uno! באתר MusicBrainz מידע על האלבום ¡Uno! באתר AllMusic האלבום ¡Uno! באתר Discogs האלבום ¡Uno! באתר ספוטיפיי האלבום ¡Uno! באתר דיזר האלבום ¡Uno! באתר אפל מיוזיק האלבום ¡Uno! באתר טיידל אמרי מרמור‏, מיוז מתפתחים, גרין דיי ממחזרים: אלבומים חדשים למפלצות הרוק, באתר וואלה, 7 באוקטובר 2012
טומאסינה

טומאסינה (Toamasina בכתב פונטי: toˈmasinə̥) או טאמאטאב (Tamatave) היא עיר הנמל העיקרית של האי מדגסקר. העיר היא בירת מחוז טומאסינה ושל חבל אצינאנאנה. העיר שוכנת על חוף האוקיינוס ההודי ועל פי הערכה משנת 2014 יש בה 300,813 תושבים. בעיר יש שדה תעופה ואוניברסיטה. בעיר חולון היה רחוב בשם רחוב טמטב. הרחוב קיבל את שמו בשנות ה-60, כאשר למדינת ישראל היו יחסים חמים עם מדגסקר. כיום הוא נקרא על שם רחבעם זאבי. צרפת סנט אטיין, צרפת צרפת לה פור, ראוניון, צרפת הרפובליקה העממית של סין נינגבו, הרפובליקה העממית של סין מדיה וקבצים בנושא טומאסינה בוויקישיתוף טומאסינה, באתר אנציקלופדיה בריטניקה (באנגלית) Madagascar: Regions, Major Cities & Urban Localities - Population Statistics in Maps and Charts, citypopulation.info ערך זה הוא קצרמר בנושא יישובים באפריקה. אתם מוזמנים לתרום לוויקיפדיה ולהרחיב אותו.
¡Dos!

¡Dos! (שתיים בספרדית) הוא אלבום האולפן העשירי של הלהקה האמריקאית גרין דיי. האלבום הוא חלק מטרילוגיית אלבומים שתכונה " ¡Uno!, ¡Dos! and ¡Tre!". הטרילוגיה כוללת שלושה אלבומים. ¡Dos! השני בהם יצא בתאריך 13 בנובמבר 2012. לפי דבריה של הלהקה הטרילוגיה תחזור לשורשי הלהקה. See You Tonight Fuck Time Stop When the Red Lights Flash Lazy Bones Wild One Makeout Party Stray Heart Ashley Baby Eyes Lady Cobra Nightlife Wow, That's Loud Amy מידע על האלבום ¡Dos! באתר MusicBrainz מידע על האלבום ¡Dos! באתר AllMusic האלבום ¡Dos! באתר Discogs האלבום ¡Dos! באתר ספוטיפיי האלבום ¡Dos! באתר דיזר האלבום ¡Dos! באתר אפל מיוזיק האלבום ¡Dos! באתר טיידל